ხელშეკრულება
(პროექტი)
სახელმწიფო შესყიდვის შესახებ
(კონსოლიდირებული ტენდერი CON	)

ქ. თბილისი		2026 წელი

ერთი მხრივ, 	 		 შემდგომში „შემსყიდველი ორგანიზაცია“, წარმოდგენილი მისი 		 სახით და მეორე მხრივ, 	,  შემდგომში „მიმწოდებელი“, წარმოდგენილი მისი 	 სახით, ორივე ერთად წოდებული როგორც „მხარეები,“ „სახელმწიფო შესყიდვების შესახებ“ საქართველოს კანონის III1 თავისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ საფუძველზე, ვდებთ წინამდებარე ხელშეკრულებას შემდეგზე:

1.	ხელშეკრულებაში გამოყენებულ ტერმინთა განმარტებები

1.1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) – CON-----კონსოლიდირებული ტენდერის სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის დადებული წინამდებარე ხელშეკრულება, რომელიც ხელმოწერილია მხარეთა მიერ, თანდართული ყველა დოკუმენტით და ასევე მთელი დოკუმენტაციით, რომელზეც ხელშეკრულებაში არის მინიშნებები;
1.2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის;
1.3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული;
1.4. „სამუშაო დღე“ - კალენდარული დღე შაბათის, კვირისა და საქართველოს კანონმდებლობით განსაზღვრული უქმე დღეების გარდა;
1.5. შემსყიდველი - ორგანიზაცია, რომელიც ახორციელებს შესყიდვას ხელშეკრულებისა და სატენდერო დოკუმენტაციის პირობებით, აგრეთვე, საქართველოს კანონმდებლობის მიხედვით;
1.6. მიმწოდებელი - იურიდიული/ფიზიკური პირი, რომელიც ახორციელებს საქონლის მიწოდებას ხელშეკრულებისა და სატენდერო დოკუმენტაციის პირობების შესაბამისად;
1.7. საქონელი - წინამდებარე ხელშეკრულების მე-2 მუხლით გათვალისწინებული შესყიდვის ობიექტი;
1.8. სატენდერო კომისია – „სახელმწიფო შესყიდვების შესახებ“ საქართველოს კანონის 206 მუხლის მე-4 პუნქტისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ მე-6 მუხლის საფუძველზე შექმნილი სატენდერო კომისია.
1.9. სატენდერო  დოკუმენტაცია  -  2026  წლის  ----------  ს  გამოცხადებული  (CON   )
კონსოლიდირებული ტენდერის სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
2.  ხელშეკრულების საგანი და შესყიდვის ობიექტი

2.1. წინამდებარე ხელშეკრულების საგანს წარმოადგენს სატენდერო დოკუმენტაციის დანართი N3-ით (მიწოდების ადგილები და რაოდენობები - დასავლეთი) განსაზღვრული საჯარო სკოლების მოთხოვნის უზრუნველსაყოფად საჭირო --- (----) ტონა საწვავი ბრიკეტების სახელმწიფო შესყიდვა (CPV - 03413000);
2.2. შესყიდვის ობიექტს წარმოადგენს სატენდერო დოკუმენტაციის დანართი N1-ით (ტექნიკური პარამეტრები/სპეციფიკაციები) გათვალისწინებული ტექნიკური პარამეტრების მქონე --- (----) ტონა საწვავი ბრიკეტი (შემდგომში საქონელი);
2.3. შესყიდვის ობიექტის აღწერილობა და ტექნიკური მახასიათებლები განისაზღვრება სატენდერო დოკუმენტაციის დანართი N1-ით (ტექნიკური პარამეტრები/სპეციფიკაციები);
2.4. ერთეულის ღირებულება განისაზღვრება სატენდერო დოკუმენტაციის დანართი N2-ით (ფასების ცხრილი);
2.5. შესყიდვის ობიექტის რაოდენობა და მიწოდების ადგილები განისაზღვრება სატენდერო დოკუმენტაციის დანართი N3-ით (მიწოდების ადგილები და რაოდენობები - დასავლეთი);


3.  ხელშეკრულების ღირებულება

3.1. წინამდებარე ხელშეკრულების ღირებულებაა ------------------ (	) ლარი;
3.2. ხელშეკრულების ღირებულება მოიცავს, როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (მათ შორის, ადგილზე მიწოდებასთან დაკავშირებულ ხარჯს) და საქართველოს კანონმდებლობით გათვალისწინებულ გადასახადებს;


4. საქონლის მიწოდების ადგილი, ვადა და ხარისხი

4.1. საქონლის მიწოდების ადგილები და მისაწოდებელი რაოდენობები განსაზღვრულია სატენდერო დოკუმენტაციის დანართი N3-ით (მიწოდების ადგილები და რაოდენობები - დასავლეთი);
4.2. საქონლის მიწოდება უნდა განხორციელდეს სატენდერო დოკუმენტაციის დანართი N3-ით განსაზღვრულ თითოეულ დანიშნულების ობიექტზე;
4.3. მიმწოდებელმა, შესყიდვის ობიექტის მიწოდება უნდა უზრუნველყოს ეტაპოვრივად:
I ეტაპი - არაუგვიანეს 2026 წლის 15 ოქტომბრისა - საერთო რაოდენობის 50% (დანართში მითითებულ ყველა საჯარო სკოლაში);
II ეტაპი - არაუგვიანეს 2026 წლის 15 ნოემბრისა - საერთო რაოდენობის 25% (დანართში მითითებულ ყველა საჯარო სკოლაში);
III ეტაპი - არაუადრეს 2026 წლის 1 დეკემბრისა და არაუგვიანეს 2026 წლის 31 დეკემბრისა (ზუსტი თარიღი განისაზღვრება შემსყიდველთან შეთანხმებით) - დარჩენილი 25% (დანართში მითითებულ ყველა საჯარო სკოლაში);
4.4. მიღება-ჩაბარების ეტაპზე მხარეები ურთიერთშეთანხმებით არჩევენ სასაწყობე ფართს და განსაზღვრავენ საქონლის სწორი შენახვის პირობებს. საქონლის სწორი შენახვის პირობების დაცვის შემთხვევაში, ხელშეკრულების მოქმედების ნებისმიერ ეტაპზე და ასევე მისი მოქმედების დასრულების შემდგომ, თუმცა არაუგვიანეს მიღება-ჩაბარების აქტის გაფორმებიდან 30 (ოცდაათი) დღის განმავლობაში აღმოჩენილი ხარვეზის/ნაკლის/წუნის შემთხვევაში, მიმწოდებელი ვალდებულია 5 (ხუთი) კალენდარული დღის ვადაში შეცვალოს წუნდებული საქონელი ახლით, შემსყიდველის მხრიდან დამატებითი დანახარჯების გაწევის გარეშე;
4.5. მიმწოდებელი ვალდებულია განახორციელოს უფლებრივად და ნივთობრივად უნაკლო შესყიდვის ობიექტის მიწოდება ყველა საჭირო ნორმის, სტანდარტის, წესისა და მოთხოვნის დაცვით;
4.6. მიწოდებული საქონლის ხარისხი უნდა პასუხობდეს კონსოლიდირებული ტენდერითა და წინამდებარე ხელშეკრულებით გათვალისწინებულ ყველა პირობასა და მოთხოვნას, მათ შორის სატენდერო დოკუმენტაციის დანართი N1-ით დადგენილ მოთხოვნებს. 

5. მხარეთა უფლება-მოვალეობები

5.1. მიმწოდებელი ვალდებულია:
ა)	უზრუნველყოს	წინამდებარე	ხელშეკრულებითა	და	სატენდერო	დოკუმენტაციით გათვალისწინებული ვალდებულებების ჯეროვნად შესრულება;
ბ)	საკუთარი	ხარჯებით	უზრუნველყოს	ხელშეკრულებით	გათვალისწინებული	საქონლის შეუფერხებლად მიწოდება სატენდერო დოკუმენტაციის დანართი N3-ით განსაზღვრულ თითოეულ დანიშნულების ობიექტზე. ამასთან, მიმწოდებელი იღებს ვალდებულებას, რომ მიწოდებული საქონელი შესაბამისობაში იქნება წინამდებარე ხელშეკრულებითა და სატენდერო დოკუმენტაციით, მათ შორის სატენდერო დოკუმენტაციის დანართი N1-ით განსაზღვრულ თითოეულ მოთხოვნასთან; გ) შემსყიდველს მიაწოდოს უფლებრივად და ნივთობრივად უნაკლო საქონელი;
დ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე;
ე) იმ შემთხვევაში, თუ ვერ ახერხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა;
ვ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;
ზ) ხელი შეუწყოს შემსყიდველს კონტროლის განხორციელებისას;
თ) წინამდებარე ხელშეკრულების 4.4. პუნქტით გათვალისწინებული ხარვეზის/ნაკლის/წუნის შემთხვევაში, 5 (ხუთი) კალენდარული დღის ვადაში შეცვალოს წუნდებული საქონელი ახლით, შემსყიდველის მხრიდან დამატებითი დანახარჯების გაწევის გარეშე;
ი) წინამდებარე ხელშეკრულების 5.4 პუნქტის „გ“ ქვეპუნქტით გათვალისწინებულ შემთხვევაში დაფაროს ექსპერტიზის ჩატარებასთან დაკავშირებული ყველანაირი ხარჯი.


5.2. შემსყიდველი ვალდებულია:

ა) უზრუნველყოს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) უზრუნველყოს შესყიდვის ობიექტის მიღება ამ ხელშეკრულებით გათვალისწინებული პირობების დაცვით;
გ) უზრუნველყოს ხელშეკრულების შესრულების კონტროლი;
დ) განახორციელოს ანგარიშსწორება ხელშეკრულებით განსაზღვრული ვადების დაცვით;
ე) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე;
ვ) შეწყვიტოს ხელშეკრულება, სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში.


5.3. მიმწოდებელი უფლებამოსილია:

ა) მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით;
ბ) გამოითხოვოს	საბანკო	გარანტია	შემსყიდველი	ორგანიზაციისგან,	თუკი	მიმწოდებელს შესრულებული აქვს ხელშეკრულებით გათვალისწინებული ყველა ვალდებულება;

5.4. შემსყიდველი უფლებამოსილია:

ა) მოსთხოვოს მიმწოდებელს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში, შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი;
გ) შესყიდვის ობიექტის მიმართ სატენდერო დოკუმენტაციის დანართი N1-ით განსაზღვრულ ტექნიკურ პარამეტრებთან შესაბამისობის დადგენის მიზნით, ხელშეკრულების მოქმედების პერიოდში არაუმეტეს 3-ჯერ შერჩევით მოახდინოს საწვავი ბრიკეტ(ებ)ის ამოღება, რომელსაც დალუქული სახით ექსპერტიზაზე წარსადგენად გადასცემს მიმწოდებელს. ასეთ შემთხვევაში ექსპერტიზის ჩატარებასთან დაკავშირებულ ყველანაირ ხარჯს დაფარავს მიმწოდებელი.

6. ხელშეკრულების შესრულების კონტროლი

6.1. მიმწოდებლის მიერ ხელშეკრულებით ნაკისრი ვალდებულებების შესრულების კონტროლს შემსყიდველის მხრიდან განახორციელებს	(სახელი, გვარი, სამუშაო პოზიცია).
6.2. სსიპ „ცენტრალური შემსყიდველი ორგანო“ უფლებამოსილია, კომპეტენციის ფარგლებში, განახორციელოს ინსპექტირება და კონტროლი.

7. შესყიდვის ობიექტის მიღება-ჩაბარების წესი

7.1. საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით;
7.2. შესყიდვის ობიექტის მიღება-ჩაბარება განხორციელდება ეტაპობრივად;
7.3. შემსყიდველსა და მიმწოდებელს შორის მიღება-ჩაბარების აქტის გაფორმების საფუძველია მიმწოდებელსა და შესაბამისი საჯარო სკოლის (იგულისხმება დანართი N3-ით განსაზღვრული საჯარო სკოლები) უფლებამოსილ წარმომადგენელს შორის გაფორმებული მიღება- ჩაბარების აქტი;
7.4. შემსყიდველის მხრიდან მიღება-ჩაბარების აქტ(ებ)ის გაფორმებაზე უფლებამოსილ პირებს წარმოადგენენ	;
7.5. მიღება-ჩაბარების აქტების გაფორმების პარალელურად, მიმწოდებელი ვალდებულია წარმოუდგინოს შემსყიდველს შესაბამისი საგადასახადო დოკუმენტაცია (მოქმედი კანონმდებლობის შესაბამისად);
7.6. იმ შემთხვევაში, თუ მიღება-ჩაბარების აქტის გაფორმების დღე ემთხვევა არასამუშაო დღეს, მაშინ მიღება- ჩაბარების აქტის გაფორმება შესაძლებელია განხორციელდეს მომდევნო სამუშაო დღეს, რაც არ ჩაითვლება მიმწოდებლის მხრიდან ვადის გადაცილებად.


8. ანგარიშსწორების წესი

8.1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს;
8.2. ანგარიშსწორება განხორციელდება ეტაპობრივად, ფაქტიურად მიწოდებული საქონლის მიხედვით შემსყიდველსა და მიმწოდებელს შორის მიღება–ჩაბარების აქტის გაფორმებისა და შესაბამისი საგადასახადო ანგარიშ-ფაქტურის (კანონმდებლობით დადგენილ შემთხვევაში) დადასტურებიდან 10 სამუშაო დღის ვადაში;
8.3. შემსყიდველი ორგანიზაცია ვალდებულია განახორციელოს წინასწარი ანგარიშსწორება (ავანსი), გამარჯვებული პრეტენდენტის მიერ წარდგენილი საბანკო გარანტიის იდენტური ოდენობით, მაგრამ არაუმეტეს ხელშეკრულების ჯამური ღირებულების 20%-ისა. გამარჯვებული პრეტენდენტი ვალდებულია შემსყიდველს წარუდგინოს საავანსო თანხის იდენტური ოდენობის, უპირობო, გამოუთხოვადი საბანკო გარანტია;
8.4. წინასწარი ანგარიშსწორების მოთხოვნის შემთხვევაში, ანგარიშსწორება უნდა განხორციელდეს მიმწოდებლის  მიერ  წარმოდგენილი  წინასწარ  გადასახდელი  თანხის  იდენტური  ოდენობის
საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო და გამოუთხოვადი საბანკო გარანტიის საფუძველზე. გარანტია წარმოდგენილი უნდა იქნას, ეროვნულ ვალუტაში ლარში. ამასთან, გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე;
8.5. წინასწარი ანგარიშსწორების გარანტიის მოქმედების ვადა არანაკლებ 90 (ოთხმოცდაათი) კალენდარული დღით უნდა აღემატებოდეს საქონლის მიწოდების საბოლოო ვადას;
8.6. საავანსო ანგარიშსწორების შემთხვევაში, შემსყიდველი ორგანიზაცია ვალდებულია მიმწოდებლის მიერ საავანსო ანგარიშსწორების უზრუნველყოფის უპირობო და გამოუთხოვადი საბანკო გარანტიის წარმოდგენიდან არაუგვიანეს 10 (ათი) სამუშაო დღის ვადაში უზრუნველყოს ანგარიშსწორება;
8.7. ავანსის სახით გადახდილი თანხის გაქვითვა მოხდება ეტაპობრივად, ფაქტიურად მიწოდებული საქონლის ღირებულების პროპორციულად.


9. ხელშეკრულების შესრულების შეფერხება

9.1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, შესაბამისმა მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით;
9.2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.


10. ხელშეკრულების შესრულების უზრუნველყოფის გარანტია 

(წინამდებარე მუხლი ხელშეკრულებით განისაზღვრება მხოლოდ იმ შემთხვევაში, თუ ხელშეკრულების ღირებულება შეადგენს ან აღემატება 20 000 ლარს)

10.1. ხელშეკრულების შესრულების უზრუნველყოფის მიზნით გამარჯვებული პრეტენდენტი ვალდებულია ხელშეკრულების გაფორმებამდე წარმოადგინოს CON-------- ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო, გამოუთხოვადი საბანკო გარანტია, რომელიც წარმოადგენს ხელშეკრულების განუყოფელ ნაწილს. ამასთან, გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე;
10.2. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტია წარმოდგენილი უნდა იქნას საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან, ეროვნულ ვალუტაში - ლარში;
10.3. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტიის მოქმედების ვადა განისაზღვრება 20--- წლის	(რიცხვი, თვე) ჩათვლით;
10.4. ხელშეკრულების უზრუნველყოფის უპირობო და გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების %-ის ოდენობით;
10.5. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციისგან გამოითხოვოს საბანკო გარანტია;
10.6. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ, შემსყიდველი ორგანიზაცია ვალდებულია დააბრუნოს საბანკო გარანტია წერილობითი მოთხოვნიდან 14 დღის განმავლობაში;
10.7. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში, შემსყიდველი ვალდებულია მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია;
10.8. პრეტენდენტის მიერ წარმოდგენილ ხელშეკრულების შესრულების უზრუნველყოფის გარანტიაში არ უნდა იყოს მითითებული, რომ გარანტია მცირდება შესრულების პროპორციულად;
10.9. ხელშეკრულების შესრულების უზრუნველყოფის საბანკო გარანტიას მიმწოდებელი შემსყიდველ ორგანიზაციას წარუდგენს მატერიალური დოკუმენტის ფორმით ან ელექტრონული დოკუმენტის ფორმით.  (არარეზიდენტი პირის მიერ გაცემული ხელშეკრულების შესრულების გარანტია შემსყიდველ ორგანიზაციას წარედგინება მხოლოდ მატერიალური დოკუმენტის ფორმით).


11. ხელშეკრულების პირობების შეუსრულებლობა

11.1. ფორს-მაჟორული პირობების გარდა, ხელშეკრულების დამდები მხარეების მიერ ხელშეკრულების პირობების შეუსრულებლობის ან/და არაჯეროვანი შესრულების შემთხვევაში გამოიყენება საჯარიმო სანქციები;
11.2. ხელშეკრულებით ნაკისრი ვალდებულებების შეუსრულებლობის შემთხვევაში, მიმწოდებელს დაეკისრება პირგადასამტეხლოს გადახდა ხელშეკრულების საერთო ღირებულების 5%-ის ოდენობით;
11.3. ხელშეკრულებით ნაკისრი ვალდებულებების შესრულების ვადის გადაცილებისათვის მიმწოდებელს დაეკისრება პირგასამტეხლოს გადახდა ყოველ ვადაგადაცილებულ დღეზე, ხელშეკრულების ღირებულების 0.02%- ის ოდენობით;
11.4. ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება კონკრეტულ ეტაპზე მისაწოდებელი საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის წინამდებარე ხელშეკრულების ფარგლებში მიღების საჭიროება/ინტერესი, მიმწოდებელს, გარდა 11.3 პუნქტით გათვალისწინებული სანქციისა, დაეკისრება ჯარიმის გადახდა ყოველ ჯერზე, შესასრულებელი (ვადამოსული) ვალდებულების შესაბამისი ღირებულების 10%-ის ოდენობით;
11.5. ხელშეკრულებით ნაკისრი ვალდებულებების შეუსრულებლობის ან/და არაჯეროვნად შესრულების (გარდა ზემოხსენებული შემთხვევებისა) შემთხვევაში მიმწოდებელს დაეკისრება ჯარიმის გადახდა ყოველ ჯერზე ხელშეკრულების ღირებულების 0.1%-ის ოდენობით;
11.6. წინამდებარე ხელშეკრულების მიზნებიდან გამომდინარე, არ შეიძლება მიმწოდებელს ერთდროულად დაეკისროს 11.2 და 11.4 პუნქტით (იგულისხმება 10%-იანი ჯარიმა) გათვალისწინებული სანქციები;
11.7. მიმწოდებლის მიერ ნაკისრი ვალდებულებ(ებ)ის შეუსრულებლობის ან/და არაჯეროვნად შესრულების გამო ხელშეკრულების შეწყვეტის შემთხვევაში, მიმწოდებელს, სხვა შესაბამის სანქციებთან ერთად (არსებობის შემთხვევაში), ჩამოერთმევა ხელშეკრულების შესრულების უზრუნველყოფის საბანკო გარანტია სრულად;
11.8. შემსყიდველი უფლებამოსილია ანგარიშსწორებისას მიმწოდებელს გამოუქვითოს პირგასამტეხლოს სახით მასზე დარიცხული თანხა (აღნიშნულის შესახებ შემსყიდველი მიმწოდბელს აცნობებს წერილობითი ფორმით);
11.9. საჯარიმო სანქციების გადახდა არ ათავისუფლებს ხელშეკრულების მხარეებს ძირითადი ვალდებულებების შესრულებისაგან.

12. ხელშეკრულების შეწყვეტა

12.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით მხარეთა შეთანხმების საფუძველზე;
12.2. ხელშეკრულების პირობების, მათ შორის ფასის ცვლილება დაუშვებელია, თუ ამ ცვლილების შედეგად იზრდება ხელშეკრულების ჯამური ღირებულება ან უარესდება ხელშეკრულების პირობები შემსყიდველისათვის, გარდა საქართველოს სამოქალაქო კოდექსის 398–ე მუხლით გათვალისწინებული შემთხვევებისა. ხელშეკრულების პირობების გადასინჯვა ხდება საქართველოს კანონმდებლობით დადგენილი წესით;
12.3. საქართველოს სამოქალაქო კოდექსის 398–ე მუხლით გათვალისწინებულ შემთხვევაში, ხელშეკრულების ჯამური ღირებულების გაზრდა დაუშვებელია ხელშეკრულების ღირებულების 10%–ზე მეტი ოდენობით;
12.4. მიმწოდებლის მიერ კანონმდებლობით, CON…. კონსოლიდირებული ტენდერითა და წინამდებარე ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი მიმართავს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით;
12.5. სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ, სატენდერო დოკუმენტაციითა და ხელშეკრულებით განსაზღვრული პირგასამტეხლოს გადახდა. ხოლო თუ სატენდერო დოკუმენტაციის თანახმად, მიმწოდებელს არ მოეთხოვება და არ აქვს წარმოდგენილი ხელშეკრულების შესრულების უზრუნველყოფის გარანტია, მას დაეკისრება ჯარიმის გადახდა ხელშეკრულების ღირებულების 10%-ის ოდენობით;
12.6. ხელშეკრულების შეწყვეტა არ ათავისუფლებს მხარეს ხელშეკრულების შეწყვეტამდე წარმოშობილი ვალდებულებების შესრულებისაგან.


13. ფორს-მაჟორი

13.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
[bookmark: _GoBack]13.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
13.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
13.4. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.


14. დავები და მათი გადაწყვეტის წესი
14.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.


15. ურთიერთობა ხელშეკრულების დამდებ მხარეებს შორის
15.1. ნებისმიერი ოფიციალური ურთიერთობა ხელშეკრულების დამდებ მხარეებს შორის უნდა განხორციელდეს წერილობითი ფორმით. წერილობითი შეტყობინება, რომელსაც ერთი მხარე ხელშეკრულების შესაბამისად უგზავნის მეორე მხარეს, იგზავნება საფოსტო გზავნილის სახით. ოპერატიული კავშირის დამყარების მიზნით დასაშვებია შეტყობინების მეორე მხარისათვის მიწოდება ტელეფონის, ელექტრონული ფოსტის ან ფაქსის გაგზავნის გზით;
15.2. ტელეფონით, ელექტრონული ფოსტით ან/და ფაქსით ურთიერთობისათვის გამოყენებულ იქნება: ა) მიმწოდებლის შემდეგი რეკვიზიტები: საკონტაქტო პირი:  ; მობილური ტელეფონის ნომერი: --
----; ელექტრონული ფოსტა: ----
ბ) შემსყიდველის შემდეგი რეკვიზიტები: საკონტაქტო პირი:	; მობილური ტელეფონის ნომერი: --
----; ელექტორნული ფოსტა	; ხელშეკრულებაში მონაწილე ორივე მხარე ვალდებულია, ხელშეკრულების მოქმედების პერიოდში საკონტაქტო პირ(ებ)ის ან ინფორმაციის ცვლილება წერილობითი სახით აცნობოს მეორე მხარეს;
15.3. შეტყობინება შედის ძალაში ადრესატის მიერ მისი მიღების დღეს;

16. ხელშეკრულებაში ცვლილების შეტანა

16.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.
16.2. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.

17. სხვა პირობები

17.1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
17.2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
17.3. ერთი მხარის მიერ მეორისგან მიღებული საქმიანობასთან დაკავშირებული ინფორმაცია ითვლება მკაცრად კონფიდენციალურად ამ შეთანხმების, როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციისგახმაურება.
17.4. ხელშეკრულება შედგენილია ქართულ ენაზე ოთხი თანაბარი იურიდიული ძალის მქონე ეგზემპლარად, ამასთან სამი ეგზემპლარი რჩება შემსყიდველთან, ხოლო ერთი მიმწოდებელთან.



18. ხელშეკრულების მოქმედების ვადა
18.1. ხელშეკრულება ძალაში შედის მისი ხელმოწერის დღიდან და მოქმედებს 20-- წლის --------ჩათვლით.

